Aukusti Ripsaluoma

Antti Aukusti Ripsaluoma, sukunimi vuoteen 1912 Luomanni (3. helmikuuta 1884 Nurmo – 1947) oli suomalainen kansakoulunopettaja ja Suomen Nuoriso-opiston johtaja.Aikalaiskirja 1934Päivästä päivään : 50 v. täyttää..., Helsingin Sanomat, 03.02.1934, nro 32, s. 10, Kansalliskirjaston digitaaliset aineistotAukusti Ripsaluoma kuollut, Karjalan Heimo 1947: 6-7, Sampo, Karjalan Sivistysseura ry Aukusti Ripsaluoman vanhemmat olivat maanviljelijä Antti Luomanni ja Liisa Saviaro. Hän valmistui kansakoulunopettajaksi 1912. Ripsaluoma oli siirtolaisena Yhdysvalloissa 1903–1908 ja Suomeen palattuaan meni opiskelemaan Jyväskylän seminaariin. Opettajaksi valmistutttuaan 1912 hän oli opettajana Lapualla 1912–1913 ja Laihialla 1913–1923. Hän toimi Suomen Nuoriso-opiston johtajana vuodesta 1923 alkaen. Ripsaluoma oli myös Etelä- Pohjanmaan nuorisoseuran opintosihteerinä 1915–1918 ja Suomen Nuorison Liiton sihteerinä 1917–1920, Pyrkijä-lehden päätoimittajana 1919–1920 ja Suomen Nuorison Liiton opintosihteerinä 1920–1923. Ripsaluoma oli Nurmon nuorisoseuran sihtterinä vuodesta 1900 alkaen ja Yhdysvalloissa ollessaan hän oli siellä raittiusseuran toimihenkilönä. Hän oli Etelä-Pohjanmaan nuorisoseuran johtokunnan jäsenenä 1917–1927 ja puheenjohtajana 1922–1927, Suomen Nuorison Liiton keskushallituksen jäsenenä vuodesta 1917, Suur-Savon nuorisoseurojen keskusseuran puheenjohtajana 1926–1930 sekä sihteerinä vuodesta 1930, Kieltolakiliiton Mikkelin aluejärjestön puheenjohtajana 1928–1932 ja Suur-Savon museoyhdistyksen puheenjohtajana vuodesta 1929. Hänestä tuli Etelä-Pohjanmaan nuorisoseuran kunniajäsen 1932. == Julkaisuja == * Rupeaman raadettua: Jyväskylän seminaarin 50-vuotisen toiminnan muistoksi. Seminaarin oppilaat. Piirteitä Jyväskylän seminaarin miestoverikunnan vaiheista 1863-1913; kirjoittaneet Artturi Leinonen ja Aukusti Ripsaluoma. Gummerus, Jyväskylä 1913 * Suomen nuorison liiton tutkintoluvut: lukujen johtajan käteen!. Suomen nuorison liiton esitelmiä, n:o 13. Kansanvalistusseura, Helsinki 1915 * Juhana Henrikki Erkko. Suomen nuorison liiton kirjasto, n:o 3. Edistysseurojen kustannus, Helsinki 1919 * Nuorisoseuratyön opas; kirj. Aukusti Ripsaluoma ja Matti E. Mäki. Suomen nuorison liiton kirjasto, n:o 2. Edistysseurojen kustannus, Helsinki 1919, 3. uud. painos WSOY 1928, 4. uud. painos WSOY 1932, 9. uud. painos Suomen nuorison liitto, Kerava 1949, 10. uud. painos Suomen nuorison liitto, Helsinki 1953 * Olenko minä veljeni vartija?. Raittiusviikkotoimikunta, Helsinki 1925 * Nuoruus: kansanopistoväen kevätkirja 1929, toim. Edv. Einiö, Rope Kojonen ja Aukusti Ripsaluoma. Kansanopistolehti, Mikkeli 1929 * Kyösti Kallio teoksessa Juhlakirja: Nuorisoseurajärjestö vuosina 1931-1941; toim. Paavo Montonen. Suomen nuorison liitto, Helsinki 1941 == Lähteet == == Kirjallisuutta == * Aimo Wuorinen : Aukusti Ripsaluoma Suomen nuoriso-opiston johtajana ja opettajana. Eripainos Paukkula-lehti n:o 100. Kokkola 1944 * Matti E. Mäki : Aukusti Ripsaluoma: Suomen nuorisolle omistettu elämä. Suomen nuoriso-opisto, Mikkeli 1955 == Aiheesta muualla == * Vihtori Mäkelä : Työn ja sanan kansalaisia, Kansan kuvalehti, 22.04.1927, nro 16, s. 10, Kansalliskirjaston digitaaliset aineistot Luokka:Suomen koulujen rehtorit Luokka:Vuonna 1884 syntyneet Luokka:Vuonna 1947 kuolleet